Vzorec pogodbe »javne kulturne prireditve«

**OBČINA MOKRONOG-TREBELNO, Pod Gradom 2, 8230 Mokronog (v nadaljevanju: občina),** ki jo zastopa župan mag. Franc Glušič, ID za DDV: SI 28624777, matična številka: 2241170, transakcijski račun št.: 0110 0010 0019 934, odprt pri Banki Slovenija, UJP Novo mesto

## in

**\_\_\_\_\_\_\_\_\_\_\_\_(izvajalec),** \_\_\_\_\_\_\_\_(naslov), \_\_\_\_\_\_\_\_\_\_\_\_**,** ki ga zastopa \_\_\_\_\_\_\_\_\_\_\_\_\_\_(v nadaljevanju izvajalec)

transakcijski račun št. \_\_\_\_\_\_\_\_\_\_\_\_, identifikacijska številka za DDV: \_\_\_\_\_\_\_\_, matična št.: \_\_\_\_\_\_\_\_\_\_\_\_

skleneta na podlagi 93. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25), Odloka o proračunu Občine Mokronog-Trebelno za leto 2026 (Uradno glasilo e-občina št. 8/2025, 45/2025), 16. člena Pravilnika o postopkih in merilih za sofinanciranje programov in projektov na področju kulturne dejavnosti v Občini Mokronog-Trebelno (Uradni list RS, št. 59/2017, 9/2018, 45/2025; v nadaljevanju: Pravilnik) in Odločbe št. \_\_\_\_\_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_\_\_\_\_\_\_ naslednjo

##### POGODBO

##### O SOFINANCIRANJU KULTURNIH PROJEKTOV V OBČINI MOKRONOG-TREBELNO V LETU 2026

**1. člen**

Predmet te pogodbe je sofinanciranje javnih kulturnih prireditev v letu 2026. Pogodbeni stranki se sporazumeta, da bo izvajalec na osnovi te pogodbe izvedel projekte, Občina pa bo te projekte sofinancirala iz proračuna Občine Mokronog-Trebelno za leto 2026 (proračunska postavka 18411 – delovanje združenj na področju kulture, sredstva za razpis, konto 413302).

Projekti ter obseg sredstev za njihovo izvedbo so dogovorjeni na podlagi predloga strokovne komisije z dne \_\_\_\_\_\_\_\_\_\_\_ in odločbe župana z dne \_\_\_\_\_\_\_\_\_\_\_\_\_\_\_\_.

Prijava na javni razpis je sestavni in bistveni del te pogodbe.

**2. člen**

S podpisom te pogodbe se Občina obveže izvajalcu v letu 2026 sofinancirati projekte s področja »javne kulturne prireditve« v skupni višini **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** in sicer:

Naziv izvajalca program višina sredstev

|  |  |  |
| --- | --- | --- |
|  |  |  |

**3*.* člen**

Občina se obvezuje, da bo na podlagi zahtevka za izplačilo sredstev in ustreznih dokazil (računi in potrdila o plačilu računov), poslanih po fizični ali po elektronski pošti na naslov [obcina@mokronog-trebelno.si](mailto:obcina@mokronog-trebelno.si), izvajalcu sredstva do višine\_\_\_\_\_\_\_\_\_\_\_\_ **nakazala 30. dan** po prejemu zahtevka oziroma v skladu s predpisi, ki urejajo porabo proračunskih sredstev.

V letu 2026 bodo za **programe, izvedene do 16.11.2026,** izplačana sredstva na podlagi zahtevkov, ki jih bo občina prejela **najkasneje do 16.11.2026**. Zahtevek, ki ga bo občina prejela po 16.11.2026, bo kot prepozen zavrnjen.

Za **programe izvedene po 16.11.2026**, izvajalec izstavi zahtevek z opisom programa in predvideno specifikacijo stroškov do **30.11.2026, najkasneje do 13.1.2027** pa predloži še dokazila o izvedbi programa. V kolikor izvajalec ne predloži dokazil, občina opravi ustrezen poračun.

Če iz zahtevka za izplačilo sredstev in iz končnega poročila o izvedbi projektov izhaja, da je vrednost izvedenih projektov nižja od vrednosti, prijavljene na javni razpis, izvajalcu Občina izplača sorazmerni delež pripadajočih sredstev po Pravilniku (do višine 50% vrednosti dejansko izvedenih projektov).

V kolikor izvajalec z zahtevkom ne posreduje dokazil ali če se ob kontroli izkaže, da dokazila ne izkazujejo upravičenosti porabe, do proračunskih sredstev ni upravičen in občina ne izvede nakazila oziroma ga izvede le do ustrezne višine upravičenih stroškov.

Izvajalec lahko črpa finančna sredstva po tej pogodbi v proračunskem letu 2026, vendar skupna vrednost ne sme presegati višine pogodbeno odobrenih sredstev za redno dejavnost. Nerealizirani del sredstev se ne prenaša v naslednje proračunsko leto.

Izvajalec se zavezuje, da bo **podal poročilo** (finančno in vsebinsko) o izvedbi javnega kulturnega programa (izpolnjen obrazec *Obr. 1-1 KP*) **najkasneje do 13.1.2027.**

V kolikor izvajalec ne posreduje končnega poročila, ali se pri kontroli naknadno ugotovi neupravičena poraba proračunskih sredstev, se šteje, da ni izpolnil pogodbenih obveznosti in je Občina upravičena zahtevati vračilo nakazanih sredstev skupaj z zakonitimi zamudnimi obrestmi, obračunanimi od dneva nakazila do dneva vračila.

**4. člen**

Če izvajalec predloži vso potrebno dokumentacijo v dogovorjenem roku iz predhodnega člena, se Občina obveže izpolniti pogodbene obveznosti iz 2. in 3. člena te pogodbe najkasneje do 31.12.2026 oz. v proračunskem letu v skladu s predpisi, ki urejajo porabo proračunskih sredstev. Po preteku tega roka preneha pogodbena obveznost Občine.

**5. člen**

Izvajalec se zavezuje, da bo kulturne projekte, ki so predmet te pogodbe, izvedel v smislu namenske ter racionalne porabe proračunskih sredstev. Izvajalec se zavezuje, da bo finančno vodil izvedbo projektov v skladu z veljavno zakonodajo, ki ureja to področje, sicer bodo zagotovljena sredstva občinskega proračuna zadržana.

Izvajalec lahko uporabi prejeta sredstva le za namen, določen s to pogodbo.

Za zakonitost, upravičenost in namembnost porabe sredstev iz te pogodbe je odgovoren odredbodajalec izvajalca, ki se zavezuje, da bo vzpostavil ustrezne in učinkovite kontrole.

Izvajalec se obvezuje, da bo pri objavah oziroma najavah prireditev iz te pogodbe oz. pri vseh drugih oblikah javnega nastopanja in izdajanja propagandnega gradiva (plakati, zloženke, brošure…) v zvezi z njim navedel, da je njegovo izvajanje sofinancirala Občina Mokronog-Trebelno. Prav tako se izvajalec obvezuje, da bo vse prireditve, ki jih sofinancira Občina Mokronog-Trebelno redno objavljal na spletni strani občine Mokronog-Trebelno na [www.mokronog-trebelno.si](http://www.mokronog-trebelno.si). Za namen informiranja javnosti in izvedbe dogodkov Občina Mokronog-Trebelno dovoljuje uporabo grba in zastave Občine Mokronog-Trebelno. **V nasprotnem primeru si občina pridržuje pravico do 10 % zmanjšanja pogodbene vrednosti.**

**6. člen**

V primeru, da izvajalec naknadno ugotovi, da v pogodbeno določenem roku oziroma s predvidenimi sredstvi ne bo mogel izvesti dogovorjenega obsega kulturnih projektov, je dolžan o razlogih za zamudo oziroma nezmožnost izpolnitve pogodbe nemudoma obvestiti Občino.

Občina lahko v primeru iz prvega odstavka tega člena odstopi od pogodbe in zahteva vrnitev že plačanih sredstev po tej pogodbi s pripadajočimi zakonitimi zamudnimi obrestmi obračunanimi od dneva prejema sredstev do dneva vračila ali zahteva naknadno izpolnitev pogodbe oz. sklene z izvajalcem aneks k tej pogodbi, s katerim določi nove pogoje izpolnitve.

Izvajalec s podpisom te pogodbe prevzame tudi odgovornost za podizvajalce, s katerimi vstopi v pravno razmerje v zvezi z izvedbo projektov.

Občina lahko razdre to pogodbo in izterja vrnitev že izplačanih sredstev z zakonskimi zamudnimi obrestmi vred od dneva prejema sredstev do dneva vračila tudi v primeru, če ugotovi:

* da izvajalec ne izpolnjuje svojih obveznosti s to pogodbo,
* da je izvajalec uporabil javna sredstva v drug namen, kot je opredeljen s to pogodbo, ali
* da je izvajalec javna sredstva uporabil negospodarno ali v nasprotju s predpisi.

**7. člen**

Za izvedbo te pogodbe je s strani Občine zadolžena Katja Kermc, s strani izvajalca pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**8. člen**

Pogodbeni stranki sta soglasni, da se bosta obojestransko obveščali o vseh dejstvih, ki so pomembna za izvajanje te pogodbe. Občina ima pravico zahtevati dodatna delna poročila o poteku izvajanja projektov.

**9. člen**

Vse dodatne potrebne dogovore v zvezi z realizacijo te pogodbe bosta pogodbeni stranki sklenili v obliki pisnih aneksov k tej pogodbi.

**10. člen**

Neizpolnjevanje določil te pogodbe predstavlja omejitveni razlog, da izvajalec ne more pridobiti sredstev za sofinanciranje kulturnih projektov v naslednjem proračunskem letu.

**11. člen**

Pogodbeni stranki sta soglasni, da bosta morebitne spore iz te pogodbe reševali sporazumno, v nasprotnem primeru pa je za reševanje njunih sporov pristojno sodišče v Trebnjem.

**12. člen**

Ta pogodba je sestavljena v dveh enakih izvodih, od katerih prejme vsaka pogodbena stranka po en izvod.

Pogodba začne veljati z dnem podpisa obeh pogodbenih strank, uporablja pa se za proračunsko leto 2026.

Datum: Datum:

Številka: Številka pogodbe:

Izvajalec: mag. Franc Glušič

Občina Mokronog-Trebelno

župan

Žig: Žig: